Sikke en fantastisk velkomst vi fik. Vi fik introduktion til huset, haven og poolområdet af ejeren. Det er et hus med en historie, hvor huset tilhører en gammel vingård. Huset er autentisk trods nænsom restaurering - det klassiske udtryk er bevaret - alligevel med moderne faciliteter. Det var helt over vores forventninger.
Man går gennem en lille lund tilhørende ejendommen på vej til poolen - en oplevelse i sig selv.
Poolen er næsten en lige så stor oplevelse som huset. Med klar varm vand og med en størrelse, der gør det muligt at få en reel svømmetur.
Vi siger stor tak til Mathilde og familien for den store graciøsitet, hvor vi følte os meget velkomne og havde en rigtig dejlig ferie.